Woordfees: 'Betoging oor verkragting – nie teen sjef' | Netwerk24
Stellenbosch maak beursies oop vir moordslagoffer
Die Universiteit Stellenbosch en die plaaslike munisipaliteit sê dat hulle geldelik gaan bydra tot die begrafnis van Clarissa Lindoor, 'n jong ma van Cloetesville wat glo deur haar kêrel vermoor is.
Rugby se sluimerende reus 'eet nou ontbyt'
Amerika, wat al vir lank as die sluimerende reus van beroepsrugby beskou word, is slaggereed om op te staan en sy merk by die Wêreldbeker-toernooi in Japan te maak.
Cheetahs onderhandel met Blommetjies
Engelse wil tranedal vryspring teen Tonga
Engeland gee Sondag die spreekwoordelike eerste tree om genesing te vind vir daardie tranedal van vier jaar gelede toe hy – op tuisbodem – nie die uitspeelrondes van 2015 se Wêreldbeker-rugbytoernooi gehaal het nie.
Dié reeks se diagnose? Briljant!
Dr. Lisa Sanders, 'n Amerikaanse internis en Emmy-bekroonde joernalis, skryf sedert 2002 'n mediese rubriek in The New York Times Magazine waaraan lesers wêreldwyd verknog is.
Woordfees: 'Betoging oor verkragting – nie teen sjef'
Deur Kayla Alexander 05 Maart 2016 12:57
Die groep betogers wat Vrydag 'n boekbekendstelling by die Woordfees in Stellenbosch ontwrig het, sê hulle wou dit luidkeels duidelik maak dat 'n kultuur van verkragting by die Universiteit Stellenbosch (US) heers en dat hulle daarteen sal veg.
Die groep betogende vroue het Marlise Scheepers se boekbekendstelling by die De Vette Mossel-lokaal in Ryneveldstraat ontwrig. Foto: Izak de Vries
Die betogers sê die reaksie kom nadat vrouestudente glo uitgetart is deur AfriForum-ondersteuners se "grappies" en aanmerkings oor verkragting tydens 'n betoging Donderdag op die kampus.
'n Betoger, wat net as Nomzee bekend wil staan, het aan Netwerk24 verduidelik dat die sjef Marlise Scheepers se boekbekendstelling nie hul teiken was nie, maar die Woordfees.
"Ons voel die Woordfees moedig die voortbestaan van 'n eksklusiewe Afrikanerkultuur aan, soos die ondersteuners van AfriForum, en dis hoekom ons spesifiek besluit het om die boekbekendstelling te ontwrig," het sy gesê.
Die blogger en aktivis HJKim was ook betrokke by die protes.
Scheepers sê hoewel die betoging 'n groot skok vir haar was, hoef geen kunstenaar bekommerd te wees oor sekuriteit en veiligheid op die Woordfees nie.
"Die sekuriteit was op hul pos en veiligheid by die Woordfees is fantasties," sê sy.
Scheepers dink wel dat die betogers liefs met hulle moes gepraat het en gesê het waarom hulle betoog.
"Al wat ek wou hê, was dat iemand vir my sê waaroor die betoging gaan," sê sy.
Scheepers se pa het probeer in gesprek tree met die vroue, maar is glo met wyn gegooi en gevloek.
Die voorblad van Marlise Scheepers se nuwe kookboek wat bekend gestel is. Foto verskaf
"Toe hulle op die tafels spring, het daar glase gebreek en wyn gemors, maar niemand het hulle skade berokken nie. Niemand het gewelddadig teenoor hulle opgetree nie," sê sy.
Nomzee sê wel dat lede van die gehoor die betogers met gebreekte bottels gedreig het.
"As ek geweet het daar is vroue wat oor verkragting betoog, het ek hulle genooi om saam met my aan tafel te sit, saam met hulle Senzenina gesing en my vuis saam opgesteek teen verkragting," sê Scheepers.